Document ID: 32008D0605

NÕUKOGU OTSUS 2008/605/ÜVJP,
22. juuli 2008,
ühise seisukoha 2004/161/ÜVJP (millega pikendatakse Zimbabwe vastu suunatud piiravaid meetmeid) rakendamise kohta
EUROOPA LIIDU NÕUKOGU,
võttes arvesse ühist seisukohta 2004/161/ÜVJP, (1) eriti selle artiklit 6 koostoimes Euroopa Liidu lepingu artikli 23 lõikega 2,
ning arvestades järgmist:
(1)
Nõukogu võttis ühise seisukohaga 2004/161/ÜVJP vastu meetmed, et takistada eelkõige liikmesriikide territooriumile sisenemist või selle läbimist isikute poolt, kes on seotud tegevusega, mis kahjustab tõsiselt demokraatiat, inimõiguste austamist ja õigusriiki Zimbabwes, ning et külmutada Zimbabwe valitsuse liikmetele ja nendega seotud füüsilistele või juriidilistele isikutele, üksustele või muudele organitele, kelle nimekiri on esitatud ühise seisukoha 2004/161/ÜVJP lisas, kuuluvad rahalised vahendid ja majandusressursid.
(2)
Pärast Zimbabwe võimude poolt 2008. aasta presidendivalimiste kampaania ajal organiseeritud ja toimepandud vägivallaakte, mille tulemusena ei vastanud hääletamine demokraatia põhimõtetele, tuleks teatud isikud ja üksused lisada ühise seisukoha 2004/161/ÜVJP lisas esitatud nimekirja. Lisaks sellele, et kõnealuste isikute või üksuste tegevus kahjustab tõsiselt demokraatiat, inimõiguste austamist ja õigusriiki Zimbabwes, on nad ka režiimiga seotud oma ülesannete tõttu või on osalenud Zimbabwe võimude poolt organiseeritud või toimepandud vägivallaaktides või õhutanud nende organiseerimist ja toimepanemist ning neid tuleb pidada režiimiga seotuks,
ON TEINUD JÄRGMISE OTSUSE:
Artikkel 1
Käesoleva otsuse lisas nimetatud isikud ja üksused lisatakse ühise seisukoha 2004/161/ÜVJP lisas esitatud nimekirja.
Artikkel 2
Käesolev otsus jõustub selle vastuvõtmise päeval.
Artikkel 3
Käesolev otsus avaldatakse Euroopa Liidu Teatajas.
Brüssel, 22. juuli 2008

Labels: 10
18
11
5